Číslo: 9287/37/2020-38022/2020

**SPRÁVA O ENVIRONMENTÁLNEJ KONTROLE**

**č. 20/2020/Vlt-P**

Slovenská inšpekcia životného prostredia, Inšpektorát životného prostredia Bratislava, Odbor integrovaného povoľovania a kontroly (ďalej len „SIŽP“), ako príslušný odborný kontrolný orgán – orgán štátneho dozoru podľa § 9 ods. 1 písm. a) a § 10 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 32 ods. 1 písm. a) zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (ďalej len „zákon o IPKZ“) vykonala environmentálnu kontrolu (ďalej len „kontrola“) podľa § 34 ods. 1 zákona o IPKZ. Počas kontroly a pri vypracovaní správy o kontrole sa postupovalo podľa zákona o IPKZ.

1. **Kontrola**

Typ kontroly: **§ 34 ods. 9 zákona - Mimoriadna**

Podnet: Áno

Výsledok: **§ 35 ods. 2 písm. b) zákona - Pokuta**

**§ 35 ods. 2 písm. a) zákona - Opatrenia na nápravu**

Odstúpené: Nie

1. **Orgán štátneho dozoru**

Inšpektor: Ing. Milan Sobolič Číslo preukazu: 573

Telefón: 02 582 82 428

Elektronická adresa: milan.sobolic@sizp.sk

Inšpektor: RNDr. Peter Valentovič Číslo preukazu: 335

Telefón: 02 582 82 428

Elektronická adresa: peter.valentovic@sizp.sk

**B.1.Prizvaná osoba**

Organizácia:

Adresa:

Zástupca: Funkcia:

Telefón:

Elektronická adresa:

1. **Prevádzkovateľ**

Názov podľa OR: Hydinár s.r.o.

Adresa sídla: Námestie SNP 17, 811 06 Bratislava

IČO: 48 315 630

Kontrola oznámená: 18.09.2020 Spôsob: Telefonicky

Zástupca: Ing. Pavol Stanko Funkcia: konateľ

Telefón: 0903 522 805

Elektronická adresa: bsnitra@gmail.com

1. **Prevádzka**

Názov podľa IP: Hydinár s.r.o.

Adresa prevádzky: ČSLA 1403, 908 45 Gbely

Variabilný symbol: 374190107

Integrované povolenie: 346-41318/37/2008/Koč374190107

Vydané: 11.12.2008

Právoplatné: 26.12.2008

Projektovaná kapacita je 740 000 ks kuríc v 8 uzavretých, klimatizovaných halách za 1 rok.

Kategória:

6. Ostatné činnosti

6.6. Intenzívny chov hydiny s miestom pre viac ako:

a) 40 000 ks hydiny

1. **Časová os**

Predchádzajúce kontrolované

obdobie: 18.7.2019- 1.7.2020

Posledná kontrola: 15.4.2020 − 2.7.2020

Kontrolované obdobie: 2.7.2020 − 18.11.2020

Začatie kontroly: 23.9.2020

Prvé miestne zisťovanie: 23.9.2020

Vypracovanie správy: 18.11.2020

Doručenie správy: Deň prevzatia doporučenej zásielky s doručenkou

1. **Vykonané úkony**

Fotodokumentácia: Áno Počet snímok: 5

Videodokumentácia: Nie

Odňatie prvopisov: Nie

Odobraté vzorky: Nie

Meranie emisií: Nie

Iné:

1. **Zameranie kontroly – opis**

Predmetom kontroly bolo prešetrenie podnetu č. 355/2020, ktorý bol doručený dňa 4.8.2020 na SIŽP. Sťažovateľ v podnete poukázal na záchytné nádrže, ktoré sa nachádzajú v areály prevádzky a ktoré sa používajú na zachytávanie oplachových vôd. Taktiež žiadal preveriť nakladanie s odpadmi a obalmi z chemických prípravkov používaných pri chove hydiny.

1. **Stav prevádzky v čase miestneho zisťovania – opis**

SIŽP vykonala dňa 23.9.2020 kontrolu areálu prevádzky, pričom sa zamerala na predmetné pozemky sťažovateľa. Prevádzka bola v čase kontroly po vyskladnení brojlerov, haly boli prázdne, v niektorých bola podlaha mokrá po predchádzajúcom čistení, pred halami bolo vidno zvyšky podstielky a stopy po oplachu plochy. SIŽP si od prevádzkovateľa vyžiadala zmluvu na odvoz nebezpečného odpadu.

1. **Použité podklady**
2. Integrované povolenie č. 346-41318/37/2008/Koč374190107 zo dňa 11.12.2008
3. Fotodokumentácia
4. Zmluva s VEPOS-SKALICA na odvoz nebezpečného odpadu zo dňa 4.5.2020
5. **Kontrolné zistenia**

**Podmienka č. 1**

**B. Emisné limity, 2. Limitné hodnoty ukazovateľov znečistenia vo vypúšťaných odpadových vodách a osobitných vodách,**

**bod 2.2 Priemyselné odpadové vody musí prevádzkovateľ sústreďovať v nepriepustných žumpách a pravidelne ich po každom čistení chovnej haly vyvážať na zneškodňovanie oprávnenou organizáciou.**

Zistený stav **Nedodržaná**

Opis **Áno**

SIŽP vykonala dňa 23.9.2020 fyzickú obhliadku prevádzky Hydinár s.r.o.. Počas obhliadky vyhotovila fotodokumentáciu predmetných pozemkov, hál a záchytných nádrží na oplachové vody. Inšpektori kontrolou zistili, že záchytné nádrže, ktoré boli napojené na chovné haly a slúžili na zachytávanie oplachových vôd pri čistení chovných hál, sú nefunkčné. Pôvodné rošty v halách, cez ktoré sa oplachová voda dostávala systémom potrubí do záchytných nádrží, sú zabetónované a teda nefunkčné. Pri oplachu hál znečistená voda voľne vyteká do priestoru pred halou, kde sa nekontrolovane vsakuje do pôdy. V záchytných nádržiach sa nachádzala neidentifikovateľná tekutina, bez zápachu. Mohlo sa jednať o zvyšky oplachových vôd, ale aj o dažďové vody, ktoré sa pri prívalových dažďov dostali do nádrží cez netesnosti poklopov a vrchných betónových dielcov (viď fotodokumentácia).

**Podmienka č.2**

**D. Opatrenia pre minimalizáciu, nakladanie, zhodnotenie, zneškodnenie odpadov**

**Bod 1.9 Prevádzkovateľ je povinný odovzdávať odpady na zhodnotenie alebo zneškodnenie len osobám oprávneným nakladať s predmetnými druhmi odpadov podľa všeobecne záväzného právneho predpisu odpadového hospodárstva na základe uzatvorených písomných zmlúv.**

Zistený stav **Dodržaná**

Opis **Áno**

Prevádzkovateľ predložil SIŽP zmluvu so spoločnosťou VEPOS-SKALICA na odvoz nebezpečného odpadu. Odvoz je podľa zmluvy realizovaný v štvrťročných intervaloch.

1. **Prílohy správy** Áno

Fotodokumentácia 5 ks

Zmluva s VEPOS-SKALICA na likvidáciu odpadu.

1. **Zhodnotenie dodržania podmienok povolenia**

Dodržané:

1. Podmienka č. 2

Nedodržané:

1. Podmienka č. 1
2. **Záver – celkové zhodnotenie**

Vykonanou environmentálnou kontrolou plnenia podmienok integrovaného povolenia, ktoré vydala SIŽP rozhodnutím č. 346-41318/37/2008/Koč374190107 zo dňa 11.12.2008 v platnom znení u prevádzkovateľa Hydinár s.r.o. v prevádzke Hydinár s.r.o. za kontrolované obdobie 2.7.2020 – 18.11.2020 bolo zistené, že kontrolovaná podmienka č. 1 integrovaného povolenia nebola dodržaná. Konkrétne prevádzkovateľ priemyselné odpadové vody nezhromažďuje v nepriepustných žumpách a ich obsah nelikviduje oprávnenou organizáciou.

**Prevádzkovateľ týmto konaním porušil § 26 ods. (1) písm. a) a b) zákona o IPKZ, čím sa dopustil správneho deliktu podľa § 37 ods. (1) písm. m) zákona o IPKZ. Za tento správny delikt SIŽP uloží pokutu** podľa § 37 ods. (4) zákona o IPKZ v súlade s  **§ 35 ods. 2 písm. b) zákona o IPKZ.**

**Vzhľadom na potrebu technicky riešiť zistený stav SIŽP uloží nápravné opatrenia podľa § 35 ods. 2 písm. a) zákona o IPKZ.**

1. **Podpisy**

Za SIŽP: Ing. Milan Sobolič

................................................................

RNDr. Peter Valentovič

................................................................